Проект!
Наредба за изменение и допълнение на Наредба № 22 от
14 декември 2015 г. за прилагане на подмярка 19.2 „Прилагане на
операции в рамките на стратегии за Водено от общностите местно развитие“
на мярка 19 „Водено от общностите местно развитие“ от
Програмата за развитие на селските райони за периода 2014-2020 г.
(обн., ДВ, бр. 100 от 2015 г.)

§ 1. В чл. 5 се правят следните изменения и допълнения:
1. Алинея 7 се изменя така: 
„(7) Териториите на градовете Велинград, Гоце Делчев, Карлово, Лом, Панагюрище и Петрич, са допустими за подпомагане като част от територия на местна инициативна група (МИГ) за финансиране по линия на ЕЗФРСР (местно развитие в рамките на ЛИДЕР).“
2. В чл. 5 се създава ал. 8:
„(8) На териториите по ал. 7 подходът се прилага за дейности, които не са включени в инвестиционни програми по процедура BG16RFOP001-1.001-039 „Изпълнение на Интегрирани планове за градско възстановяване и развитие 2014-2020 г.“ на Оперативна програма „Региони в растеж“ за периода 2014-2020 г.”

§ 2. Член 7 се изменя така:
„Чл. 7. Максималният размер на общия публичен принос в бюджета на една стратегия за ВОМР от:
1. Програмата за развитие на селските райони 2014-2020 г. е в размер до левовата равностойност на:
а) 1 000 000 евро, когато МИГ обхваща територия с население от 10 000 до 15 000 жители (включително); 
б) 1 500 000 евро, когато МИГ обхваща територия с по-голямо население от посоченото в буква „а“. 
в) 50 000 евро, когато стратегията за ВОМР се прилага от МИРГ.
2. Програмата за морско дело и рибарство е в размер до левовата равностойност на:
a) 1 500 000 евро, когато стратегията за ВОМР се прилага от МИРГ и е подкрепена от ЕФМДР и от един или повече от посочените в чл. 2, ал. 2 от фондове; 
б) 50 000 евро, когато стратегията за ВОМР се прилага от МИГ;
3. Оперативна програма „Развитие на човешките ресурси” е в размер до левовата равностойност на 760 000 евро;
4. Оперативна програма „Иновации и конкурентоспособност” е в размер до левовата равностойност на:
а) 500 000 евро, когато МИГ обхваща територия с население от 10 000 до 15 000 жители;
б) 1 000 000 евро, когато МИГ обхваща територия с население от 15 001 до 45 000 жители включително;
в) 1 500 000 евро, когато МИГ обхваща територия с над посоченото в т „б“ население.
5. Оперативна програма „Наука и образование за интелигентен растеж” е в размер до левовата равностойност на 500 000 евро.
6. Оперативна програма „Околна среда” 2014-2020 г. е в размер до левовата равностойност на 60 евро за 1 хектар при изпълнение на консервационни мерки, съгласно Националната приоритетна рамка за действие по НАТУРА 2000. Максималният размер на финансиране на една стратегия се определя в зависимост от размера на територията от мрежата НАТУРА 2000, за която се предвиждат инвестиционни дейности.”

§ 3. В чл. 9, ал. 3 думата „интензитет“ се заменя с „интензитетът“.

§ 4. В чл. 12 се правят следните изменения и допълнения:
1. В ал. 1:
а) в текста преди т. 1 след думата „регистрирано” се добавя „като сдружение”;
б) в т. 1, буква „б” думите „предоставяне на финансова помощ” се заменят с „одобрение”;
в) в т. 6 след съкращението „ВОМР“ се добавя „включително уязвими групи и малцинства (когато е приложимо)“.
2. Алинея 2 се отменя.
3. Алинея 3 се изменя така:
„(3) Местна инициативна група, член на колективния й управителен орган и представляващ по закон и пълномощие член на колективния управителен орган на МИГ, включително и когато член e юридическо лице, трябва да отговарят на следните изисквания:
1. не е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си; 
2. няма задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към община, или аналогични задължения, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила. Видът и размерът на задълженията следва да са установени с влязъл в сила акт на компетентен орган;
3. не е лишен от правото да упражнява определена професия или дейност, установено с влязъл в сила акт на компетентен орган, съгласно законодателството на държавата, в която е извършено нарушението;
4. не е предоставил документ с невярно съдържание или не е представил изискваща се информация, свързана с удостоверяване липсата на основания за отказ за финансиране, критериите за подбор или изпълнението на договор, установени с влязъл в сила акт на компетентен орган, съгласно законодателството на държавата, в която е извършено нарушението;
5. не е сключил споразумение с други лица с цел нарушаване на конкуренцията, когато нарушението е установено с влязъл в сила акт на компетентен орган, съгласно законодателството на държавата, в която е извършено нарушението;
6. не е нарушил правата на интелектуалната собственост, когато нарушението е установено с влязъл в сила акт на компетентен орган, съгласно законодателството на държавата, в която е извършено нарушението;
7. не е опитал, когато нарушението е установено с влязъл в сила акт на компетентен орган, съгласно законодателството на държавата, в която е извършено нарушението:
а) да повлияе на лице с правомощие за вземане на решения или контрол от УО на някой от Европейските структурни и инвестиционни фондове, включен в стратегията за ВОМР и/или от ДФЗ - РА, свързано с одобрението за получаване на финансова помощ чрез предоставяне на невярна или заблуждаваща информация;
б) да получи информация от лице с правомощие за вземане на решения или контрол от УО на някой от Европейските структурни и инвестиционни фондове, включен в стратегията за ВОМР и/или от ДФЗ - РА, която може да му даде неоснователно предимство, свързано с одобрението за получаване на финансова помощ; 
8. не е установено с влязло в сила наказателно постановление или съдебно решение, че е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;
9. не е доказано, че е виновен за неизпълнение на договор за предоставяне на финансова помощ от Европейските инвестиционни и структурни фондове, договор за обществена поръчка, на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, което е било разкрито, с изключение на случаите, когато неизпълнението засяга по-малко от 50 на сто от стойността или обема на договора;
10. не са констатирани при проверка, одит или разследване, проведено от разпоредител с бюджет, Европейската служба за борба с измамите или Европейската сметна палата значителни недостатъци при спазването на основните задължения по изпълнение на договор за предоставяне на финансова помощ от Европейските инвестиционни и структурни фондове, на договор за обществена поръчка, на договор за концесия за строителство или за услуга, което е довело до предсрочното им прекратяване, изплащане на обезщетения или други подобни санкции;
11. не е извършил нередност, която е установена с влязъл в сила акт на компетентните органи, съгласно законодателството на държавата, в която е извършена нередността;
12. няма изискуеми и ликвидни задължения към Държавен фонд „Земеделие“;
13. не е включен в системата за ранно откриване на отстраняване по чл. 108 от Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (обн., ОВ, L 298/1 от 26 октомври 2012 г.), наричан по-нататък „Регламент (ЕС, Евратом) № 966/2012“;
14. не е обект на конфликт на интереси по смисъла на чл. 57 от Регламент (ЕС, Евратом) № 966/2012, който не може да бъде отстранен;
15. не е свързано лице по смисъла на § 1, т. 1 от допълнителните разпоредби на Закона за предотвратяване и установяване на конфликт на интереси с лице на ръководна длъжност в УО на някоя от програмите, отговорни за управление на Европейските структурни и инвестиционни фондове, включен в стратегията за ВОМР или в ДФЗ - РА;
16. не е лице, което е на трудово или служебно правоотношение в ДФЗ-РА или УО на някоя от програмите, отговорни за управление на Европейските структурни и инвестиционни фондове, включен в стратегията за ВОМР до една година от прекратяване на правоотношението;
17. не е осъден с влязла в сила присъда, освен ако е реабилитиран, за: 
а) участие в организирана престъпна група по чл. 321 и 321а от Наказателния кодекс; 
б) подкуп по чл. 301 - 307 от Наказателния кодекс; 
в) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс; 
г) престъпление против стопанството по чл. 219 - 252 от Наказателния кодекс; 
д) престъпление против собствеността по чл. 194 - 217 от Наказателния кодекс; 
е) престъпление по чл. 108а от Наказателния кодекс; 
ж) престъпление по чл. 159а - 159г от Наказателния кодекс; 
з) престъпление по чл. 172 от Наказателния кодекс;
и) престъпление по чл. 192а от Наказателния кодекс;
й) престъпление по чл. 352 - 353е от Наказателния кодекс;
к) престъпление, аналогично на тези по букви „а“ до „й“, в друга държава членка или трета страна;
18. не е лице, предоставящо консултантски услуги на кандидата и попада в случаите по т. 14, 15 и 16.
4. Създават се нови ал. 4 – 8:
„(4) Алинея 3, т. 2 не се прилага, когато размерът на неплатените дължими данъци или социалноосигурителни вноски от лицето, за което е установено задължението не надхвърля с повече от 1 на сто сумата на дължимите от него данъци и социалноосигурителни вноски за последната приключена финансова година. 
(5) Основанията за отстраняване по ал. 3 се прилагат до изтичане на сроковете, посочени в чл. 57, ал. 3 от Закона за обществените поръчки.
(6) Местната инициативна група, член на колективния й управителен орган и представляващ по закон и пълномощие член на колективния управителен орган на МИГ, включително и когато член e юридическо лице, за които е налице обстоятелство по ал. 3 има право да представи доказателства при подаване на декларация, съгласно приложение № 6 или в определения срок за предоставяне на документи от получаването на уведомление от МЗХ за констатиране на обстоятелства по ал. 3, че е предприел мерки, които гарантират неговата надеждност, въпреки наличието на съответното основание за отстраняване. За тази цел горепосочено лице може да:
1. е погасил задълженията си по чл. 12, ал. 3, т. 2, включително начислените лихви и/или глоби или че те са разсрочени, отсрочени или обезпечени;
2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;
3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.
(7) Местната инициативна група може да бъде одобрена, когато представените доказателства по ал. 6 са достатъчни, за да се гарантира, че по отношение на МИГ, член на колективния й управителен орган и представляващ по закон и пълномощие член на колективния управителен орган на МИГ, включително и когато член e юридическо лице не е налице обстоятелство по ал. 3.
(8) Местната инициативна група не може да бъде одобрена, когато са налице обстоятелствата по ал. 3 или представените доказателства по ал. 6 не са достатъчни, за да се гарантира, че МИГ, член на колективния й управителен орган и представляващ по закон и пълномощие член на колективния управителен орган на МИГ, включително и когато член e юридическо лице не е налице обстоятелство по ал. 3.
5. Сегашните ал. 4 – 6 стават съответно ал. 9 – 11 и в ал. 9 след съкращението „МИГ“ се добавя „ако такъв орган е предвиден в устава на МИГ“, думите „ал. 3, т. 2, 3 и 5” се заменят с „ал. 3 и ал. 10” и се създава изречение второ:
„Алинеи 5 - 7 се прилагат и по отношение членовете на контролния орган на МИГ“.

§ 5. В чл. 13 се правят следните изменения и допълнения:
1. Алинея 7 се изменя така:
„(7) Служител на МИГ може да бъде физическо лице, което:
1. отговаря на условията на чл. 12, ал. 3;
2. не е член на колективния управителен орган или на контролния орган на МИГ и не е свързано лице с член на колективния управителен орган или на контролния орган на МИГ по смисъла на § 1 от допълнителните разпоредби на Търговския закон.
3. не е общински съветник, кмет, заместник - кмет или служител на централна или териториална администрация на изпълнителната власт, на местната власт или на публично лице, освен ако не е в неплатен отпуск.”
2. Създава се ал. 8
„(8) Член 12, ал. 5, 6 и 7 се прилагат и по отношение на служителите на МИГ“.

§ 6. В чл. 15 се правят следните изменения и допълнения:
1. В ал. 2 думата „критериите” се заменя с „обективни критерии”;
2. В ал. 5 след думите „1305/2013” се добавя „финансирана от ЕЗФРСР”.
3. Създава се ал. 7:
„(7) Избраните в стратегията за ВОМР мерки трябва да съответстват на идентифицираните в проучванията и анализите на територията нужди.“

§ 7. В чл. 16 се създават ал. 4 и 5.
„(4) В стратегиите за ВОМР могат да бъдат включени дейностите по чл. 35 от Регламент (ЕС) № 1305/2013, с изключение на подмярка 16.1„Подкрепа за сформиране и функциониране на оперативни групи в рамките на Европейското партньорство за иновации за селскостопанска производителност и устойчивост”, подмярка 16.2 „Подкрепа за пилотни проекти и за развитие на нови продукти, практики, процеси и технологии“ и подмярка 16.4 „Подкрепа за хоризонтално и вертикално сътрудничество между участниците във веригата на доставки за изграждането и развитието на къси вериги на доставки и местни пазари. Подкрепа за дейности на местно равнище за популяризиране, свързани с развитието на късите вериги на доставки и местните пазари“ от мярка 16 „Сътрудничество” от ПРСР 2014 – 2020 г.
(5) В стратегия за ВОМР не се избират мерки, финансирани от ЕЗФРСР, предвиждащи инвестиции в държавна или общинска инфраструктура за здравеопазване“.

§ 8. В чл. 18 се правят следните изменения и допълнения:
1. Алинея 4 се изменя така:
„(4) Не е допустим кандидат/получател на помощ и/или негов законен или упълномощен представител, който не отговаря на условията, определени в: 
1. член 12, ал. 3.
2. насоките за кандидатстване по съответната програма по чл. 2, ал. 2.”
2. В ал. 5 думите „Алинея 4, т. 1” се заменят с „Изискванията на чл. 12, ал. 3, т. 1”.
3. Създава се ал. 6:
„(6) Не се предоставя финансова помощ от стратегията за ВОМР по подмярка 7.6 „Проучвания и инвестиции, свързани с поддържане, възстановяване и подобряване на културното и природното наследство на селата“ от ПРСР 2014–2020 г. на кандидати за получаване на финансова помощ, на които е предоставена финансова помощ по подмярка 7.6 „Проучвания и инвестиции, свързани с поддържане, възстановяване и подобряване на културното и природното наследство на селата“ от ПРСР 2014–2020 г.”

§ 9. В чл. 23 се създава ал. 3:
„(3) Бюджетът за съответния период на прием на всяка от програмите се предоставя на УО на ПРСР по ред, определен в акт на Министерския съвет за определяне на правила за координация между управляващите органи на програмите и местните инициативни групи и местните инициативни рибарски групи във връзка с изпълнението на подхода ВОМР за периода 2014-2020 г.”

§ 10. В чл. 24 се правят следните изменения и допълнения:
1. В ал. 1:
а) думите „предоставяне на безвъзмездна финансова помощ” се заменят с „одобрение“;
б) в т. 8 числото „5” се заменя с „10”;
в) в т. 9 думите „ал. 4 и 5” се заменят с „ал. 3 и ал. 10 и от служителите на МИГ, относно липсата на обстоятелства по чл. 12, ал. 3 и чл. 13, ал. 7” и думите „№ 7“ се заменят с „№ 6“;
г) в т. 11 думите „предоставяне на безвъзмездна финансова помощ” се заменят с „одобрение”;
д) в т. 13 след думите „представителност на заинтересованите страни“ се добавя „включително уязвими групи и малцинства (когато е приложимо)“.
e) в т. 15 думите „предоставяне на безвъзмездна финансова помощ” се заменят с „одобрение”.
ж) точка 20 се отменя.
з) създава се т. 24:
„24. проучвания и анализи на територията, изготвени при подготовката на стратегията за ВОМР“.
2. В ал. 7 думите „предоставяне на безвъзмездна финансова помощ” се заменят с „одобрение”.

§ 11. В чл. 25, ал. 1 думите „предоставяне на безвъзмездна финансова помощ” се заменят с „одобрение”.

§ 12. В чл. 26 се правят следните изменения:
1. В ал. 1 думите „министъра на земеделието и храните или оправомощено от него лице” се заменят с „Ръководителя на УО на ПРСР 2014-2020 г.”.
2. В ал. 2 думите „по чл. 2, ал. 2, т. 1 - 5, на УО на Оперативна програма „Региони в растеж“ се заличават.
3. В ал. 7 думите „по чл. 2, ал. 2, т. 1 - 5, на УО на Оперативна програма „Региони в растеж“ се заличават.

§ 13. В чл. 27 се правят следните изменения и допълнения: 
1. Алинея 1 се изменя така:
„Чл. 27. (1) Външен експерт-оценител може да бъде физическо лице, което отговаря на следните изисквания:
1. не е налице пречка, посочена в чл. 12, ал. 3;
2. не е участвало в изготвянето на стратегия за ВОМР в програмния период 2014-2020 г. или в процеса на популяризирането й и/или не е участвало в изпълнението на дейности съгласно Наредба № 16 от 2015 г. за прилагане на подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014-2020 г. (обн., ДВ, бр. 59 от 2015 г.), включително и като представител на юридическо лице;
3. не е било оценител на проекти при прилагането на стратегии за местно развитие през програмния период 2007 - 2013 г. и/или не е участвало в дейности в рамките на изпълнението на мярка 431-1 „Управление на местни инициативни групи, придобиване на умения и постигане на обществена активност на съответната територия за местните инициативни групи, прилагащи стратегии за местно развитие“ от ПРСР 2007 - 2013 г., включително и като представител на юридическо лице;
4. не е член на орган на МИГ, включително и като представител на юридическо лице, служител на МИГ или не е било член на орган на МИГ, включително и като представител на юридическо лице или служител в МИГ най-малко една година преди назначаването му за член на Комисията за избор.
2. Създава се алинея 4:
„(4) Член 12, ал. 5, 6 и 7 се прилагат и по отношение външните експерти - оценители.”

§ 14. В чл. 28, ал. 1 накрая се добавя „при спазване на изискванията на чл. 204 от Регламент (ЕС, Евратом) № 966/2012”.

§ 15. В чл. 30, ал. 1 думите „предоставяне на безвъзмездна финансова помощ” се заменят с „одобрение”.

§ 16. В чл. 32, ал. 4, т. 2 думите „предоставяне на безвъзмездна финансова помощ” се заменят с „одобрение”.

§ 17. В чл. 35 се правят следните допълнения:
1. В ал. 1 след думата „избор” се добавя „и след изразяване на становище по отношение осигуряването на финансиране и разпределението на средствата от УО на програмите, предоставящи финансиране по съответната стратегия“.
2. Създават се ал. 3 – 5:
„(3) Когато стратегията за ВОМР се финансира от повече от един фонд съответният УО изразява становище в петдневен срок.
(4) След изтичане на срока по ал. 3 и при липса на изрично становище от съответния УО се счита, че е налице мълчаливо съгласие.
(5) Ръководителят на УО на ПРСР 2014-2020 г. изпраща заповедта за одобрение по ал. 4 на  УО на програмите, участващи във финансирането, за информация.”

§ 18. В чл. 41, ал. 1 думите „условията и реда за осъществяване на координация между управляващите органи на програмите във връзка с изпълнението на подхода ВОМР“ се заменят с „определяне на правила за координация между управляващите органи на програмите и местните инициативни групи и местните инициативни рибарски групи във връзка с изпълнението на подхода Водено от общностите местно развитие за периода 2014-2020 г.”

§ 19. В чл. 43 се създава ал. 5:
„(5) При подаване на заявление за промяна по ал. 1 не се представят документите по чл. 40, ал. 1, т. 1, 3 и 4.”

§ 20. В чл. 44 се създава ал. 3:
„(3) При подаване на уведомление по ал. 1 не се представят документите по чл. 40, ал. 1, т. 1, 3 и 4.”

§ 21. В чл. 45 се създава ал. 5:
„(5) При необходимост от допълнителна информация или нередовност, непълнота или неяснота, УО на ПРСР 2014-2020 г. уведомява МИГ, която може да отстрани констатираните нередовности, непълноти или неясноти.”

§ 22. В чл. 48 ал. 1 се изменя така:
„(1) Подбор и одобрение на заявления по всяка мярка от стратегия за ВОМР се извършва от МИГ с изключение на проекти, подадени от кандидат - МИГ за финансиране от ЕЗФРСР.”

§ 23. В чл. 49, ал. 3 се създава изречение второ: „Външните експерти се избират по условията и реда на чл. 204 от Регламент (ЕС, Евратом) № 966/2012 г.”

§ 24. В чл. 56, ал. 2 думата „завленията“ се заменя с думата „заявленията“.

§ 25. В чл. 60, ал. 2 думата „Управителният” се заменя с „Управляващият”.

§ 26. Член 61 се отменя.

§ 27. В чл. 86, ал. 2, т. 6 думите „чл. 22б“ се заменят с „чл. 42“.

§ 28. В § 1 от Допълнителни разпоредби се правят следните изменения и допълнения:
1. В т. 20 се създава изречение четвърто: „Юридическо лице, в управителните органи на което член е кмет, заместник-кмет, общински съветник или служител на МИГ, не може да бъде член на колективния управителен орган на МИГ от квотата на нестопанския сектор“.
2. В т. 21 думите „може да бъде” се заменят с „е юридическо лице, което се представлява от орган на изпълнителната власт по чл. 19, ал. 2, 3 и 4 от Закона за администрацията или от”.
3. В т. 22 след думата „наредба” се добавя „кмет, заместник-кмет или” и след думите „общински съветник“ се добавя „както и юридическо лице, собственост или управлявано от кмет, заместник-кмет или общински съветник или на служител на МИГ“.
4. В т. 28 думите „са публичноправни организации съгласно § 1, т. 21” се заменят с „е публичноправна организация съгласно § 1, т. 43”.
5. Създават се т. 38 - 40:
„38. „Иновативност на стратегия за ВОМР” е включване в стратегията за ВОМР на нов подход, метод или средства за реализирането й, които не са прилагани на територията на местната общност чрез.
а) възможност за създаване на нов за територията продукт или услуга, и/или
б) включване на дейности/мерки, които предоставят възможност за нова за територията форма на използване на природните ресурси и/или културно-историческото наследство, и/или
в) нов методи и/или начин за решаване на местните проблеми и слабости на територията, и/или
г) определяне на критерии за оценка на проектите, свързани с иновативност на проектите.
39. „Комисия за избор“ е Комитет за подбор по смисъла на чл. 41, ал. 1 от Закона на управление на средствата от Европейските структурни и инвестиционни фондове.
40. „Опит в изпълнението на подхода ЛИДЕР” е опит като служител на МИГ, като член на колективния управителен орган на МИГ или като координатор или технически асистент по подмярка 431-2 „Придобиване на умения и постигане на обществена активност на съответните територии за потенциални местни инициативни групи в селските райони“ от Програмата за развитие на селските райони за периода 2007 - 2013 г.“.

§ 29. Създават се § 1а и 1б:
„§ 1а. За административен капацитет на кандидата се признава и изпълнението на проект по  подмярка 431-2 „Придобиване на умения и постигане на обществена активност на съответните територии за потенциални местни инициативни групи в селските райони“ от Програмата за развитие на селските райони за периода 2007 - 2013 г., ако МИГ подала заявление за одобрение по тази наредба, е регистрирана в резултат на дейностите по проекта.
§ 1б. Представителите на уязвими групи и малцинства се самоопределят като такива пред колективния управителен орган на МИГ в писмена форма.”

§ 30. В Приложение № 3 към чл. 14, ал. 1 се правят следните изменения:
1. В раздел 1 „Описание на МИГ“ думите „1 страница“ се заменят с „3 страници“.
2. В раздел 3 „Описание на ситуацията в района към момента на кандидатстване“ думите „8 страници“ се заменят с „10 страници“.
3. В раздел 4 „Цели на стратегията“ думите „8 страници“ се заменят с „10 страници“.
4. В раздел 5 „Описание на мерките”:
а) на ред „Описание на мерките” думите „1 страница“ се заменят с „4 страници“; 
б) на ред „ОПНОИР” съкращението „ЕФРР” се заменя с „ЕСФ”;
5. В раздел 6.1. „Индикативно разпределение на средствата по програми/фондове и по мерки”, на ред „Мерки, финансирани от ОПНОИР (ЕФРР)” съкращението „ЕФРР” се заменя с „ЕСФ”.
6. В раздел 7 „План за действие, показващ как целите са превърнати в действия“ думите „2 страници“ се заменят с „4 страници“.
7. В раздел 8 „Описание на уредбата за управлението и мониторинга на стратегията, която показва капацитета на местната група за действие да изпълни стратегията, и описание на специфичната уредба относно оценката“ думите „група за действие“ се заменят с „инициативна група“.

§ 31. В Приложение № 5 към чл. 24, ал. 1 се правят следните изменения и допълнения:
1. В заглавието думите „предоставяне на финансова помощ” се заменят с „одобрение”;
2. В раздел „Списък на приложените документи”:
а) на ред 8 числото „5“ се заменя с „10“;
б) на ред 9, думите „ал. 4 и 5” се заменят с „ал. 3 и ал. 10 и от служителите на МИГ, относно липсата на обстоятелства по чл. 12, ал. 3 и чл. 13, ал. 7” и думите „№ 7“ се заменят с „№ 6“;
в) на ред 11 думите „предоставяне на безвъзмездна финансова помощ“ се заменят с „одобрение“;
г) на ред 13 след думите „със заинтересованите страни“ се добавя „включително уязвими групи и малцинства (когато е приложимо)“.
д) на ред 15 думите „предоставяне на безвъзмездна финансова помощ“ се заменят с „одобрение“;
е) ред 20 се заличава;
ж) създава се ред 24 „Проучвания и анализи на територията, изготвени в рамките на подготовката на стратегията за ВОМР“.

§ 32. Приложение № 6 към чл. 24, ал. 1, т. 8 се изменя така: 
„
Приложение № 6 към чл. 24, ал. 1, т. 8 

ДЕКЛАРАЦИЯ
Долуподписаният/ата ................................................................................................................,
(собствено, бащино и фамилно име)
ЕГН ................................................, притежаващ лична карта № ............................................,
издадена на ....................................................от МВР - гр. .......................................................,
(дата на издаване)                                        (място на издаване)
адрес: .........................................................................................................................................,
(постоянен адрес)
в качеството си на .....................................................................................................................
(посочват се длъжността и качеството, в което лицето има право да представлява и управлява, членува в контролния съвет на МИГ или е избрано за служител на МИГ)
на .................................................................................................................................................,
(наименование на кандидата)
вписано в регистър на Окръжен съд ................................................., № ................................,
със седалище ..................... и адрес на управление ......................................, БУЛСТАТ …....………….., тел.: ......................................,
факс: ...............................................
ДЕКЛАРИРАМ, ЧЕ:
1. Представляваното от мен юридическо лице не е обявено в несъстоятелност или в производство по несъстоятелност, или не е в процедура по ликвидация, или не е сключило извънсъдебно споразумение с кредиторите си по смисъла на чл. 740 от Търговския закон, или не е преустановило дейността си;
2. Аз или представляваното от мен лице няма задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата или към община за данъци и/или задължителни осигурителни вноски, или аналогични задължения, освен ако е допуснато разсрочване, отсрочване или обезпечение на задълженията или задължението не е по акт, който не е влязъл в сили. 
3. Не съм лишен от правото да упражнявам определена професия или дейност, установено с влязъл в сила акт на компетентен орган, съгласно законодателството на държавата, в която е извършено нарушението;
4. Не съм предоставил документ с невярно съдържание или не съм представил изискваща се информация, необходима за удостоверяване на липсата на основания за отказ за финансиране, критерии за подбор или изпълнение на договор, установени с влязъл в сила акт на компетентен орган, съгласно законодателството на държавата, в която е извършено нарушението;
5. Не съм сключвал споразумение с други лица с цел нарушаване на конкуренцията, когато нарушението е установено с влязъл в сила акт на компетентен орган, съгласно законодателството на държавата, в която е извършено нарушението; 
6. Не съм е нарушавал правата на интелектуалната собственост, когато нарушението е установено с влязъл в сила акт на компетентен орган, съгласно законодателството на държавата, в която е извършено нарушението;
7. Не съм опитал, когато нарушението е установено с влязъл в сила акт на компетентен орган, съгласно законодателството на държавата, в която е извършено нарушението:
а) да повлияя на лице с правомощие за вземане на решения или контрол от УО на някой от Европейските структурни и инвестиционни фондове, включен в стратегията за ВОМР и/или от ДФЗ - РА, по отношение на одобрението за получаване на финансова помощ чрез предоставяне на невярна или заблуждаваща информация;
б) да получа информация от лице с правомощие за вземане на решения или контрол от УО на някой от Европейските структурни и инвестиционни фондове, включен в стратегията за ВОМР и/или от ДФЗ - РА, която може да ми даде неоснователно предимство, свързано с одобрение за получаване на финансова помощ;
8. Не съм нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган.
9. Спрямо мен не е доказано, че съм виновен за неизпълнение на договор с влязло в сила съдебно решение за предоставяне на финансова помощ от Европейските структурни и инвестиционни фондове, договор за обществена поръчка, на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, което е било разкрито, с изключение на случаите, когато неизпълнението засяга по-малко от 50 на сто от стойността или обема на договора;
10. При проверка, одит или разследване, проведено от разпоредител с бюджет, Европейската служба за борба с измамите или Европейската сметна палата не са констатирани значителни недостатъци при спазването на основните задължения по изпълнение на договор за предоставяне на финансова помощ от Европейските инвестиционни и структурни фондове, договор за обществена поръчка, договор за концесия за строителство или за услуга, на който съм страна или представлявам лицето, което е довело до предсрочното му/им прекратяване, изплащане на обезщетения или други подобни санкции;
11. Не съм извършил нередност, която е установена с влязъл в сила акт на компетентните органи, съгласно законодателството на държавата, в която е извършена нередността;
12. Нямам изискуеми и ликвидни задължения към Държавен фонд „Земеделие“;
13. Представляваното от мен лице не е включено в системата за ранно откриване на отстраняване по чл. 108 от Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (обн., ОВ, L 298/1 от 26 октомври 2012 г.), наричан по-нататък „Регламент (ЕС, Евратом) № 966/2012“;
14. Не съм в положение на конфликт на интереси по смисъла на чл. 57 от Регламент (ЕС, Евратом) № 966/2012, който не може да бъде отстранен;
15. Не съм свързано лице по смисъла на § 1, т. 1 от допълнителните разпоредби на Закона за предотвратяване и установяване на конфликт на интереси с лице на ръководна длъжност в УО на някоя от програмите, отговорни за управление на Европейските структурни и инвестиционни фондове, включен в стратегията за ВОМР или в ДФЗ - РА;
16. Не съм лице, което е на трудово или служебно правоотношение в ДФЗ – РА или УО на някоя от програмите, отговорни за управление на Европейските структурни и инвестиционни фондове, включен в стратегията за ВОМР до една година от прекратяване на правоотношението;
17. Не съм осъден с влязла в сила присъда, освен ако не съм реабилитиран, за: 
а) участие в организирана престъпна група по чл. 321 и 321а от Наказателния кодекс; 
б) подкуп по чл. 301 - 307 от Наказателния кодекс; 
в) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс; 
г) престъпление против стопанството по чл. 219 - 252 от Наказателния кодекс; 
д) престъпление против собствеността по чл. 194 - 217 от Наказателния кодекс; 
е) престъпление по чл. 108а от Наказателния кодекс; 
ж) престъпление по чл. 159а - 159г от Наказателния кодекс; 
з) престъпление по чл. 172 от Наказателния кодекс;
и) престъпление по чл. 192а от Наказателния кодекс;
й) престъпление по чл. 352 - 353е от Наказателния кодекс;
к) престъпление, аналогично на тези по букви „а“ до „й“, в друга държава членка или трета страна;
18. Не съм предоставял консултантски услуги на кандидата и не попадам в рамките на обстоятелствата по т. 14, т. 15 и т. 16.
19. Не съм свързано лице по смисъла на § 1 от допълнителните разпоредби на Търговския закон с друг член на колективния управителен или представляващ по закон и пълномощие член на колективния управителен орган на МИГ и/или на контролния орган на МИГ или представляващ по закон и пълномощие член на контролния орган на МИГ.
20. Не съм член на колективния управителен орган или на контролния орган на МИГ. Не съм общински съветник, кмет, заместник - кмет или служител на централна или териториална администрация на изпълнителната власт, на местната власт или на публично лице, освен ако не съм в отпуск.

Известна ми е наказателната отговорност по чл. 313 и чл. 248а, ал. 2 от Наказателния кодекс за предоставени от мен неверни данни и документи.
................... 20....... г.                              Подпис на деклариращия: ...................................
_____________________________________________________________________________
(*1) Декларацията се попълва и подписва от всички членове на колективния управителен орган на МИГ, контролния съвет, ако такъв е предвиден в устава на МИГ и служителите на МИГ. 
(*2) Когато член на колективния управителен орган или на контролния съвет е юридическо лице, декларацията се подписва от неговия представляващ.
(*3) Членовете на колективния управителен орган и на контролния орган на МИГ не декларират обстоятелствата по т. 20.	
„

§ 33. Приложение № 7 към чл. 24, ал. 1, т. 9 се заличава

Преходни и заключителни разпоредби

§ 34. Наредбата влиза в сила от деня на обнародването й в Държавен вестник.

§ 35. Параграф 27 и § 28, т. 4 влизат в сила от 15 април 2016 г.

§ 36. Регистрирана по реда на чл. 33 от Закона за юридическите лица с нестопанска цел МИГ е допустим кандидат, ако към момента на подаване на заявлението за одобрение представи доказателства, че е в процес на преобразуване в сдружение.

ДЕСИСЛАВА ТАНЕВА
Министър на земеделието и храните

Съгласували:

Заместник-министър	
Васил Грудев	            ………….………….………..2016 г.
Главен секретар
Георги Стоянов	………….………….………..2016 г.
Директор на дирекция ПООП
Магдалена Дакова	………….………….………..2016 г.
Директор на дирекция РСР
Антон Аспарухов	.……………………….……..2016 г.
Началник отдел „Лидер”
Стефан Спасов	.………………….…………..2016 г.
Изготвили:
Държавен експерт в дирекция РСР
Камелия Никова	 ……………………………..2016 г.
Главен експерт в дирекция РСР
Милена Чирпанлиева ……………………………..2016 г.